CELEX: 62008CN0104
Language: fi
Date: 2008-03-06 00:00:00
Title: Asia C-104/08: Ennakkoratkaisupyyntö, jonka Unabhängiger Verwaltungssenat des Landes Oberösterreich (Itävalta) on esittänyt 6.3.2008 — Marc André Kurt v. Bürgermeister der Stadt Wels

7.6.2008   
            
            
               FI
            
            
               Euroopan unionin virallinen lehti
            
            
               C 142/13
            
         Ennakkoratkaisupyyntö, jonka Unabhängiger Verwaltungssenat des Landes Oberösterreich (Itävalta) on esittänyt 6.3.2008 — Marc André Kurt v. Bürgermeister der Stadt Wels
   (Asia C-104/08)
   (2008/C 142/21)
   Oikeudenkäyntikieli: saksa
   Ennakkoratkaisua pyytänyt tuomioistuin
   Unabhängiger Verwaltungssenat des Landes Oberösterreich
   Pääasian asianosaiset
   
      Kantaja: Marc André Kurt
   
      Vastaaja: Bürgermeister der Stadt Wels
   Ennakkoratkaisukysymykset
   
               1)
            
            
               Onko Euroopan yhteisön perustamissopimuksen ja unionisopimuksen (EUVL 2006, C 321 E, s. 1) perusperiaatteiden ja kyseisistä sopimuksista johtuvien vapauksien kanssa yhteensopivaa, että EU-kansalaiselta, joka hänen teoreettisen ja käytännön koulutuksensa ja monivuotisen työkokemuksensa ja hankkimansa pätevyyden johdosta on Euroopan unionin jäsenvaltiossa muodollisesti ja käytännössä oikeutettu kouluttamaan autokouluoppilaita ja hiljattain myös autokoulunopettajia ja oikeutettu perustamaan autokoulun ja ylläpitämään ja johtamaan sitä, kielletään jäsenvaltiossa, toisin sanoen hänen kotimaassaan, tämä oikeus laissa määritellyllä ja käytännössä katsoen ylitsepääsemättömällä tutkintopakolla?
            
         
               2)
            
            
               Onko etenkin vuoden 1967 KFG:n (Kraftfahrgesetz, Itävallan moottoriajoneuvolaki, jäljempänä KFG) 109 §:n 1 momentin e kohdassa tarkoitettu tutkintopakko yhteensopiva Euroopan unionin perusoikeuskirjan (EUVL 2007, C 303, s. 1) 16 ja 20 artiklassa säädettyjen taloudellisen toiminnan ja liiketoiminnan vapautta sekä vapaan kilpailun ja kansalaisten yhdenvertaisuutta koskevien arvojen kanssa?
            
         
               3)
            
            
               Onko vuoden 1967 KFG:n 109 §:n 2 momenttia tulkittava niin, että myös asianmukainen koulutus, yhdistettynä asianmukaiseen työkokemukseen, voidaan tunnustaa ”vastaavaksi muuksi koulutukseksi”?